Салуин йылғаһы Ҡытайҙың Тибет автономиялы районында, яҡынса 4547 метр бейеклегендә башлана. Башта көньяҡ-көнсығышҡа табан аға, артабан Юньнань провинцияһында көньяҡҡа борола һәм тамағына тиклем был йүнәлешен үҙгәртмәй тиерлек. Түбәнге ағымында Мьянманың көнсығыш сиктәре буйлап аға һәм үҙенең яҡынса 100 км оҙонлоғонда Мьянма һәм Таиланд илдәре араһында тәбиғи сик барлыҡҡа килтерә.